section_heading: Tekstovi
paragraph_text: Tekstovi pjesama na The Gatheringu koje je na trima pjesmama Chuck Billy napisao uz pomoć profesionalnog tekstopisca Dela Jamesa uglavnom se odnose na vlastita iskustva. "Down for Life" govori o prijateljevim problemima s drogom, "Allegiance" govori o ljudima koji su ga izdali, dok "D.N.R. (Do Not Resuscitate)" govori o Chuckovu ocu, koji je prije operacije izjavio da ne želi da ga oživljavaju; članovi obitelji svejedno su zatražili oživljavanje kad je to postalo potrebno. "Legions of the Dead", pjesma čiji je naziv sličan nazivu skladbe "C.O.T.L.O.D." ("Curse of the Legions of Dead") na albumu The Legacy, Petersonov je jedini tekstualni doprinos uratku, a govori o zombijima; nadahnuće za tekst proizašlo je iz Petersonove opčaranosti horor-tematikom.